IZMJENE I DOPUNE PROSTORNOG PLANA UREĐENJA GRADA SINJA
ODREDBE ZA PROVEDBU

Na temelju članka 109. Zakona o prostornom uređenju ("Narodne novine" broj: 153/13, 65/17, 114/18, 39/19 i 98/19) i članka  34. Statuta Grada Sinja ("Službeni glasnik Grada Sinja": broj: 2/21), Gradsko vijeće Grada Sinja  na 4. izvanrednoj (tematskoj) sjednici održanoj 22. i 24. svibnja 2023. godine donosi:
O D L U K U 

o donošenju 

Izmjena i dopuna Prostornog plana uređenja Grada Sinja

TEMELJNE ODREDBE

Članak 1.
Donose se Izmjene i dopune Prostornog plana uređenja Grada Sinja (u daljnjem tekstu: Plan). 

Članak 2.
Sastavni dio ove Odluke je elaborat pod naslovom Izmjene i dopune Prostornog plana uređenja Grada Sinja koji sadrži:
I. Tekstualni dio – Odredbe za provođenje
II. Grafički dio u mjerilu M 1: 25000 i M:5000

III. Obrazloženje

IV. Obvezni prilozi
Elaborat iz stavka (1) ovog članka ovjerava se pečatom Grada Sinja i potpisom predsjednika Gradskog vijeća Grada Sinja. Uvid u navedeni elaborat moguć je u prostorijama Grada Sinja, Dragašev prolaz 24, 21 230 Sinj.
Članak 3.
Izmjene i dopune Plana izrađene su prema Odluci o izradi Izmjena i dopuna Prostornog plana uređenja Grada Sinja (Službeni glasnik Grada Sinja 11/18, 9/21). Plan je izrađen od stručnog izrađivača Arheo d.o.o. iz Zagreba.
ODREDBE ZA PROVEDBU

1. UVJETI ZA ODREĐIVANJE NAMJENE POVRŠINA
Članak 4.
U članku 6. dodaje se stavak (3) koji glasi:
(3) Izrazi i pojmovi koji se upotrebljavaju u ovom Prostornom planu osim onih utvrđenih Zakonom o prostornom uređenju (NN 153/13, 65/17, 114/18, 39/19 i 98/19), Zakonom o gradnji (NN 153/13, 20/17, 39/19, 125/19), te onih opisanih propisima donesenim na temelju tih zakona imaju sljedeće značenje:

- Prizemlje (P) je dio građevine čiji se prostor nalazi neposredno na površini, odnosno, najviše 1,5 m iznad konačno uređenog i zaravnatog terena mjereno na najnižoj točki uz pročelje građevine ili čiji se prostor nalazi iznad podruma i/ili suterena (ispod poda kata ili krova).


- Suteren (S) je dio građevine čiji se prostor nalazi ispod poda prizemlja i ukopan je do 50% svog volumena u konačno uređeni i zaravnati teren uz pročelje građevine, odnosno da je najmanje jednim svojim pročeljem izvan terena.


- Podrum (Po) je dio građevine koji je potpuno ukopan ili je ukopan više od 50% svoga volumena u konačno uređeni zaravnani teren i čiji se prostor nalazi ispod poda prizemlja, odnosno suterena.


- Kat (K) je dio građevine čiji se prostor nalazi između dva stropa iznad prizemlja.


- Potkrovlje (Pk) je dio građevine čiji se prostor nalazi iznad zadnjeg kata i neposredno ispod kosog ili zaobljenog krova.


- Nadgrađe (N) je dio građevine čiji se prostor nalazi ispod ravne krovne konstrukcije i čiji zatvoreni dio zauzima najviše 50% tlocrtne površine etaže ispod nadgrađa. Nadgrađe mora biti uvučeno minimalno 1,50 m u odnosu na sva pročelja građevine.


- Visina građevine mjeri se od konačno zaravnatog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjeg kata, odnosno vrha nadozida potkrovlja, čija visina ne može biti viša od 1,20 m.


- Ukupna visina građevine mjeri se od konačno zaravnatog i uređenog terena na njegovom najnižem dijelu uz pročelje građevine do najviše točke krova (sljemena).


- U slučaju izvedbe kolne rampe za pristup do djelomično ili potpuno ukopane etaže podruma ili suterena, visinska kota kolne rampe u širini od najviše 3,5m (za jednosmjerni promet) odnosno 5,5m (za dvosmjerni promet) ne računa se kao najniži dio konačno zaravnatog i uređenog terena uz pročelje.


- Zatvoreno stubište, bruto površine max. 10m2, kojim se izlazi na ravni krov i strojarnica lifta ne uračunavaju se u visinu građevine.


- Slobodnostojeće građevine smještene su na građevnoj čestici na način da se nijednim svojim dijelom ne naslanjaju na građevine na susjednim građevnim česticama.


- Dvojne građevine smještene su na građevnoj čestici na način da se naslanjaju jednom svojom stranom na građevinu na susjednoj čestici.


- Skupne građevine smještene su na građevnoj čestici na način da se naslanjaju s dvije ili više strana na građevinu na susjednoj čestici.
U članku 6. dodaje se stavak (4) koji glasi:
U slučaju donošenja propisa koji obrađuju pojmove iz stavka (3) ovog članka primjenjuju se doneseni važeći propisi.
Članak 5.
U članku 7. u stavku (1) u točki I. brišu se riječi: „- pretežito stanovanje“.
U točki 2. alineja: „rekreacija R4“ briše se.
2. UVJETI ZA UREĐENJE PROSTORA

2.1. 
Građevine od važnosti za Državu i Županiju
Članak 6.
U članku 9. u točki b) brišu se riječi: "Planirane:

DV 400kV (2 x 220 kV) TS Peruča (KPE Peruča) – RHE Korita

Vjetroelektrane: Bili Brig–Vaganj, Svilaja, Zelovo i Visoka–Zelovo, 

Sunčane elektrane: Sinj-Bajagić i Sinj-Obrovac (Gala)"
U članku 9. točka b) se mijenja i glasi:

b)
Energetske građevine:
DV 400kV (2 x 220 kV) TS Peruča (KPE Peruča) – RHE Korita

DV 400kV (2 x 220 kV) TS Hrvace – RHE Korita (Blace)/TS Konjsko

Vjetroelektrane: Visoka - Zelovo (postojeće), Bili Brig (planirano), Zelovo (planirano), Vaganj - Rust (planirano), Plišivica (planirano), Čemernica (planirano)

Sunčane elektrane: Bajagić i Gala - Obrovac Sinjski
U točki c) brišu se riječi: “KPE Peruča (Dugopolje-Peruča)“.
U članku 9. točka f se mijenja i glasi:
Istraživanje i eksploatacija mineralnih sirovina:
· istražni prostori mineralnih sirovina,

· eksploatacijska polja mineralnih sirovina
U članku 9. točka g) se mijenja i glasi:
g) Građevine i kompleksi za potrebe obrane
vojno skladište i strelište "Kukuzovac"

vojarna "126 brigade HV"
vojno vježbalište Kukuzovac
Članak 7.
U članku 10., stavku (1), u točki a), pod „Lokalne ceste“ u alineji 7. riječ: „Kuhrorovac“ se mijenja i glasi: „Kukuzovac“.

U članku 10, stavku (1), u točka a), se mijenja i glasi: 
Prometne građevine s pripadajućim objektima i uređajima 
Cestovne građevine
Županijske ceste 
ŽC 6082 Siverić (D33) – Vrlika (D1)

ŽC 6112 Kladnice (Ž6098) – Prgomet – Prapatnice (D58)

ŽC 6117 Karakašica (D1) – Lučane – D219

ŽC 6118 Karakašica (D1) – Čitluk – Jasensko (L67037)
Lokalne ceste 
LC 67018 Matići – Čitluk (Ž6118)

LC 67033 Radošić (D219) – L67041

LC 67037 Jasensko (Ž6118) – D219

LC 67038 Sinj (D219) – Glavice – D219 

LC 67040 Sinj (D1) – Troglav – Otok (Ž6082) 

LC 67041 Sinj (D1) – Radošić – Kukuzovac (D1) 

LC 67042 Mojanka (D1) – Vojnić Sinjski – Ž6148
Građevine zračnog prometa

Aerodrom Sinj (športski aerodrom)

Helidrom Sinj - planirano

U članku 10, stavku (1), u točka b), se mijenja i glasi: 
b) Energetske građevine:

Elektroenergetske
Postojeće:

TS 110/35 kV Sinj

DV110 kV HE Peruća-TS Sinj

DV110 kV TS Sinj - TS Meterize (TS Dugopolje)

DV 110 kV HE Peruća - Buško Blato

Planirane:

TS 110/20(10) kV Kukuzovac

TS 110/x kV Sinj ISTOK

TS x/220 kV SE Obrovac sinjski s priključkom na RP HE Orlovac

DV 110kV RP RHE Korita (Blace) – TS VE Rust

DV 110 kV TS Sinj – PL TS Kukuzovac

DV 2x110kV TS Ogorje – HE Peruča/TS VE Rust

DV 110 kV TS VE Čemernica – PL TS Kukuzovac

Planirani DV 110kV PL TS Kukuzovac – RP HE Đale/ PL TS Trilj

DV 110 kV PL TS Kukuzovac – postojeći DV 110 kV TS Sinj – TS Dugopolje
U točki k), riječi: „, Trnovača, Dalmatinka, IPK“ brišu se.
Članak 8.
U članku 11. stavak (2) se mijenja i glasi:
(2) Trase prometnica određene su u grafičkom dijelu elaborata Prostornog plana, kartografski prikaz broj 2.1. Promet u mjerilu 1:25000. Moguća su manja odstupanja od planirane trase koridora radi boljeg prilagođavanja trase ceste terenskim uvjetima.
2.2. 
Građevinska područja naselja

Članak 9.
Iza članka 13. dodaje se članak 13.a. koji glasi:
Prostornim planom propisani su uvjeti gradnje u dijelu građevinskog područja naselja izvan granica obuhvata GUP-a Sinja te u izdvojenim dijelovima građevinskog područja naselja. Planom su određene smjernice za izradu GUP-a Sinja.
Članak 10.
U članku 14. u stavak (1) se mijenja i glasi:
Izdvojeni dijelovi građevinskog područja naselja Gljev, Obrovac Sinjski i Bajagić koji se nalaze u brdsko planinskom dijelu Grada (označeno na kartografskim prikazima 4. Građevinska područja naselja; 4.8. Bajagić, 4.9.Obrovac Sinjski, i 4.10. Gljev) planiraju se prema posebnim uvjetima danima u ovom članku.

U članku 14. u stavku (3) dodaje se rečenica:
Postojeće građevine koje nije moguće spojiti na prometnu i komunalnu infrastrukturu moguće je rekonstruirati u postojećim gabaritima.

U članku 14.  stavak (4) se briše.
Članak 11.
U Članku 18. u stavku (2) broj '3' zamjenjuje se brojem '2' 
U Članku 18. u stavku (3) iza riječi 'postojećih' dodaje se riječ 'neposredno susjednih'
Članak 12.
U članku 19. stavak (4) mijenja se i glasi;
(4)
Iznimno bazeni manji od 100m2 moraju biti udaljeni minimalno 1m od granice susjedne građevne čestice. Površina bazena s pripadajućim pomoćnim prostorijama koje se izvode ukopane u teren ne obračunava se u koeficijent izgrađenosti i koeficijent iskorištenosti građevne čestice ukoliko površina bazena nije veća od 100,0 m2 građevinske (bruto) površine.

U članku 19. stavak (3) mijenja se i glasi;
(3)
Bazeni s pripadajućim pomoćnim prostorijama (strojarnica, instalacijska etaža i sl.) moraju biti udaljeni najmanje 3,0 m od granice građevne čestice, min. 5,0m od regulacijskog pravca. Izgradnja unutar zaštitnog pojasa državnih, županijskih i lokalnih cesta definirana je Zakonom o cestama.
U članku 19. dodaje se stavak (5) koji glasi;
'(5) Unutar zona „A“ i „B“ kulturno-povijesne urbanističke cjeline grada Sinja dozvoljava se izgradnja samo ukopanih bazena.'
Članak 13.

U članku 21. u stavku (1) riječi: „1,5 m“ mijenjaju se i glase: „2,5m“.
Članak 14.
U članku 25. stavak (2) briše se.
Članak15.
U Članku 28. u stavku (2) riječ "gospodarske" mijenja se riječju "poslovne". 
U Članku 28. u stavku (3) na kraju prve rečenice, dodaje se tekst koji glasi:
"dok prilikom rekonstrukcije, dogradnje i/ili nadogradnje postojećih građevina udio poslovne namjene ne može biti veći od 65%."
U Članku 28. stavak (4), se mijenja i glasi:
(4)
Smjernice za izradu GUP-a: Visoka građevina je građevina stambene ili stambeno poslovne namjene. Visoke građevine mogu se graditi do maksimalne katnosti Po+(S)P+5+Pk (Podrum, suteren ili prizemlje, pet katova i potkrovlje), odnosno maksimalne visine 19,20 m mjereno od konačno zaravnatog i uređenog terena na njegovom najnižem dijelu uz pročelje građevine do gornjeg ruba stropne konstrukcije zadnjeg kata, odnosno vrha nadozida potkrovlja. Visoke građevine grade se samo kao slobodnostojeće.
Članak 16.
U članku 30. stavak (3) se mijenja i glasi:
(3) Smjernice za izradu GUP-a: Unutar obuhvata GUP-a maksimalni koeficijent izgrađenosti (kig) za niske i srednje slobodnostojeće građevine iznosi 0,4, za dvojne 0,5, a za skupne 0,6, dok maksimalni koeficijent (kis) za sve građevine iznosi 3,5. isto tako maksimalna površina građevne čestice u centralnoj zoni grada za niske i srednje slobodnostojeće građevine iznosi 300 m2, za dvojne 280 m2, a za skupne 160 m2, dok minimalna površina građevne čestice u širem centralnom i prigradskom području grada za niske i srednje slobodnostojeće građevine iznosi 400 m2, a za dvojne 300 m2, te za skupne 200 m2.
U članku 30. Stavak (4) briše se.
Članak 17.
U Članku 31. stavak (1) mijenja se i glasi;
U građevinskom području naselja niske i srednje građevine mogu se graditi na udaljenosti od najmanje 3,0 m od susjedne međe. visoke građevine mogu se graditi na udaljenosti od najmanje H/2 od susjedne međe, udaljenost od regulacijskog pravca iznosi 5,0 m.
Članak 18
U članku 31. u stavku (2) iza riječi "stavka" dodaju se riječi "za niske građevine".
Članak 19.
U članak 33. se mijenja i glasi:
(1) Kada su postojeći lokacijski uvjeti sukladni uvjetima Plana rekonstrukcija postojećih građevina se određuje pod istim uvjetima kao za nove građevine.
(2) Moguća je rekonstrukcija postojećih građevina u postojećem gabaritu iako nije zadovoljen uvjet udaljenosti od granica građevnih čestica i susjedne građevine. Najmanja moguća građevinska čestica može sačinjavati i samu osnovu starog objekta za potrebe rekonstrukcije.
(3) Prilikom rekonstrukcije postojećih građevina čija je udaljenost građevinskog pravca od regulacijskog pravca manja od propisane, građevina može zadržati postojeći građevni pravac i moguće je izvođenje otvora na tom pročelju.
(4) Postojeće niske i srednje građevine koje odstupaju od uvjeta minimalne udaljenosti od susjedne međe i/ili maksimalnog koeficijenta izgrađenosti građevne čestice, mogu se rekonstruirati na način da dograđeni i/ili nadograđeni dio mora poštivati sve Planom propisane uvjete.
(6) Postojeće građevine koje svojim koeficijentom iskorištenosti premašuju uvjete određene ovim Planom, zadržavaju se u postojećim gabaritima i ne mogu se povećavati.
(7) Prilikom rekonstrukcije postojeće zgrade kojom se mijenjaju lokacijski uvjeti, potrebno je osigurati potreban broj parkirališnih mjesta sukladno odredbama ovog Plana.
Članak 20
u Članku 34. u stavku (1) iza riječi  "Na građevnoj čestici" dodaju se riječi "unutar građevinskog područja naselja"

U Članku 34. u stavku (2) ispred riječi 'površinu' dodaje se riječ 'tlocrtnu' iza riječi garaže dodaju se riječi 'bazena'.
U Članku 34. u stavku (2) riječi "ne mogu" se mijenjaju se riječima "u pravilu ne mogu"
U Članku 34. u stavku (5) rečenica 'Površina nenatkrivenih bazena se ne uračunavju u izgrađenost i iskoristivost čestice' briše se.
U Članku 34. u stavku (6) broj '6,0' zamjenjuje se brojem '5,0'
U Članku 34. dodaju se stavak (7) i (8) koji glase; 
(7) Na građevnim česticama omogućava se gradnja otvorenih sportskih igrališta (tenis, bočalište, isl.) koji moraju biti udaljeni najmanje 1,0 m od granice građevne čestice. 
(8) Bazeni se grade u skladu s odredbama iz članka 19. ovog Plana.

Članak 21.
U članku 35. stavak (1) se mijenja i glasi:
Izvan obuhvata naselja Sinj, uz pojedinačne stambene objekte na istoj građevnoj čestici, mogu se graditi i gospodarski objekti namijenjeni stočarstvu za vlastite potrebe (pčelinjaci, kokošinjci, staje i sl.) uz ispunjavanje sanitarno tehničkih i drugih uvjeta reguliranih posebnim propisima uz zadovoljavanje slijedećih kapaciteta i udaljenosti:

	Goveda i konji
	Krmače
	Ovce i koze
	Perad
	Udaljenost od susjedne građevne čestice
	minimalna veličina građevne čestice

	6-19
	6-19
	15-50
	50-500
	50 m
	1.500 m2


U članku 35. stavak (4) se mijenja i glasi:
(4) Građevine iz ovog članka ne mogu se graditi unutar područja naselja Sinj.
U članku 35. dodaju se stavci (6) i (7) koji glase:
(6) Držatelji životinja dužni su se pored uvjeta iz ovog članka pridržavati i sljedećih uvjeta:

· držati životinje u prostorijama ili posebno ograđenim prostorima, odgovarajuće uređenim za svoju namjenu koji se moraju redovito čistiti i održavati,

· osigurati uvjete da se neugodni mirisi i buka ne šire u okolini, te osigurati uvjete za očuvanje okoliša, 

· redovito čistiti i odvoziti kruti animalni otpad sukladno odluci o komunalnom redu

· s animalnim otpadom mora se postupati tako da se ne ugrozi zdravlje ljudi i životinja. 

(7) Građevine iz ovog članka ne mogu se graditi unutar područja naselja Sinj
2.3. Gradnja izvan granica građevinskog područja
Članak 22.
U Članku 37. stavak (1) se mijenja i glasi:
Izvan građevinskog područja može se planirati izgradnja: 
· infrastrukture 

· građevina obrane 

· građevina namijenjenih poljoprivrednoj proizvodnji 

· građevina namijenjenih gospodarenju u šumarstvu i lovstvu 

· istraživanje i eksploatacija mineralnih sirovina 

· sportsko-rekreacijskih igrališta na otvorenom s pratećim zgradama 

· stambenih i pomoćnih građevina za vlastite (osobne) potrebe na građevnim česticama od 20 ha i više i za potrebe seoskog turizma na građevnim česticama od 2 ha i više 
· rekonstrukcija postojećih građevina. 
Članak 23.
Članak 38. se mijenja i glasi:
(1) Građevine namijenjene poljoprivrednoj proizvodnji mogu se graditi za potrebe: stočarske proizvodnje, poljodjelske proizvodnje i prerade stočarskih i biljnih proizvoda prema sljedećim uvjetima: 

· Ove građevine mogu se graditi jedino na površinama na kojima se ta djelatnost obavlja, a koje su ovim Planom razgraničene kao poljoprivredno zemljište. Građevine se ne mogu graditi na I. i II. kategoriji bonitetnog zemljišta (osobito vrijedno i vrijedno poljoprivredno zemljište). Ove površine potrebno je planirati na način da se zadovolje svi kriteriji sprječavanja nepovoljnog utjecaja na okoliš prvenstveno u smislu zaštite voda i zraka te u odnosu na postojeće i planirane namjene i sadržaje u prostoru. Mogućnost izgradnje ovih građevina podrazumijeva bavljenje poljoprivredom (poljodjelstvom i/ili stočarstvom), kao registriranom osnovnom djelatnošću. Ove građevine u prostornom smislu moraju sačinjavati funkcionalnu cjelinu uz racionalno korištenje prostora. 

· Površina građevne čestice predviđene za izgradnju građevina namijenjenih poljoprivrednoj proizvodnji ne može biti veća od 10% ukupne površine poljoprivrednog zemljišta koji je osnova za ishođenje odobrenja za građenje. 

· Maksimalna izgrađenost građevne čestice može biti 50 %, katnost može biti prizemlje, max. visine 5 m. Iznimno visina može biti i viša ako to zahtijeva tehnološki proces. 
· površine unutar poljoprivrednog zemljišta na kojima se mogu graditi ove građevine, prikazane  su na kartografskom prikazu 3.c UVJETI KORIŠTENJA I UREĐENJA PROSTORA - MJERE UREĐENJA I ZAŠTITE. 
Članak 24.
Iza članka 38. dodaje se novi članak 39. koji glasi:
Stambene i pomoćne građevine za vlastite (osobne) potrebe mogu se graditi izvan građevinskog područja na građevnim česticama od 20 ha i više. Kriteriji za izgradnju stambenih i pomoćnih građevina za vlastite potrebe su: 

· najveća dopuštena izgrađenost zgrada stambenih i pomoćnih građevina može biti najviše 0.2 % površine građevinske čestice (obuhvata zahvata), 

· može se graditi samo jedna stambena zgrada, a ne može se graditi kao višestambena zgrada (s više stambenih jedinica), 

· katnost stambene zgrade može biti maksimalno: Po/Su + Pr + 1 + stambeno potkrovlje (ili nadgrađe s ravnim krovom, maksimalne površine 70% površine prvog kata), 

· na građevnoj čestici (obuhvatu zahvata) može se graditi više pomoćnih građevina u funkciji korištenja stambene zgrade, 
· katnost pomoćnih građevina može biti maksimalno: Po + Pr, maksimalne visine vijenca 4 m. 
Članak 25.
Iza članka 39. dodaje se novi članak 40. koji glasi:
Izvan građevinskog područja mogu se graditi zgrade za potrebe seoskog turizma, prijavljenog obiteljskog poljoprivrednog gospodarstva i pružanje ugostiteljskih i turističkih usluga u seljačkom domaćinstvu, obrta registriranog za obavljanje poljoprivrede ili pravne osobe registrirane za obavljanje poljoprivrede mogu se graditi prema kriterijima: 

· građevinska čestica mora biti minimalno 2 ha, 

· može se graditi jedna glavna zgrada u svrhu osnovne djelatnosti i jedna ili više pomoćnih zgrada (garaže, spremišta, štale i sl.), 

· glavna zgrada može imati najviše 150 m2 tlocrtne površine, 

· katnost može biti maksimalno Po + Pr + kat, završno ravni krov ili kosi krov bez nadozida, 

· maksimalna visina vijenca od konačno uređenog terena uz zgradu je 7,0 m, 

· pomoćne zgrade (garaže, spremišta, štale i sl.) mogu imati ukupno najviše 400 m2 tlocrtne površine, katnosti Po + Pr, završno ravni krov ili kosi krov bez nadozida, 

· ne može se građevinska površina zgrada proporcionalno povećavati u odnosu na površinu zemljišta, 
· ove zgrade mogu se graditi na poljoprivrednom zemljištu P3 i ostalom poljoprivrednom i šumskom zemljištu PŠ
Članak 26.
Iza članka 40. dodaje se novi članak 41. koji glasi:
Ruševine postojećih građevina (građevina izgrađenih na temelju građevinske dozvole ili drugog odgovarajućeg akta i svaka građevina koja je po posebnom Zakonu s njom izjednačena) koje su upisane u katastarskim elaboratima kao zgrade, a u naravi su ruševine mogu se rekonstruirati u gabaritu prije njihova urušavanja koja se mogu neosporno dokazati, ako nisu suprotne posebnim ograničenjima u prostoru (zaštiti: prirode, kulture, okoliša, voda, šuma i sl.). Rekonstrukcijom se ne može mijenjati namjena građevine niti se može rekonstruirati ruševina koja nije imala karakter postojeće građevine prema posebnom Zakonu.
Članak 27.
Iza članka 41. dodaje se novi članak 42. koji glasi:
(5) Postojeća građevina koja se nalazi izvan građevinskog područja, a nije građevina iz članka 37, može se rekonstruirati unutar postojećih gabarita, ako nije suprotna posebnim ograničenjima u prostoru (zaštiti: prirode, kulture, okoliša, voda, šuma i sl.). Rekonstrukcijom se ne može mijenjati namjena građevine.  Nije moguća gradnja pomoćne zgrade ili druge građevine (osim sabirne jame i potpuno ukopane cisterne za vodu).'
Članak 28.
Iza članka 42. dodaje se novi članak 43. koji glasi:
Poljska kućica, kao građevina za vlastite gospodarske potrebe (spremište za alat, strojeve, poljoprivredu opremu i sl.), se gradi na poljoprivrednom zemljištu najmanje površine 2000 m2, a može biti tlocrtne površine najviše 20 m2. Površina poljske kućice ne može se proporcionalno povećavati u odnosu na površinu zemljišta. Katnost ovih objekata je prizemlje i kosi krov, a grade se na zemljištu koje je Prostornim planom uređenja općine i grada razgraničeno kao poljoprivredno, osim na osobito vrijednom poljoprivrednom zemljištu. Poljske kućice ne mogu imati priključak na komunalnu infrastrukturu. Udaljenost poljskih kućica od ruba susjedne parcele je minimalno 3 metra. Pomoćni objekti druge namjene ne mogu se izgrađivati. 
Članak 29.
Članak 46. briše se.
Članak 30.
U članku 48. u stavku (1) zadnja rečenica briše se.
U članku 48. u stavku (5) riječ: "detaljnog" zamjenjuje se riječju: "urbanističkog".
Članak 31.
U članku 49 stavak (1) se mijenja i glasi:
(2) Istražni prostori mineralnih sirovina, određeni su Prostornim planom Splitsko dalmatinske županije, kao površine državnog značaja i prikazani su na kartografskom prikazu,  3.3. «Uvjeti za korištenje,uređenje i zaštitu prostora - Područja posebnih mjera uređenja i zaštite» u mjerilu 1:25000.
U članku 49. stavak (2) mijenja se i glasi:
(2)
Sukladno smjernicama prostornog plana Splitsko dalmatinske županije Planom su određena eksploatacijska polja mineralnih sirovina. Eksploatacijska polja označena su u grafičkom prikazu br. 1. «Korištenje i namjena prostora» u mjerilu 1:25000. Planom su određena sljedeća eksploatacijska polja:

· Karakašica: Slane Stine - sadra - neaktivno eksploatacijsko polje, planira se zatvaranje i sanacija

· Glavice: Stipanovića greben – gips - postojeće eksploatacijsko polje - planirano proširenje

· Lučane: planirano eksploatacijsko polje

· Vukove Stine: postojeće eksploatacijsko polje na teritoriju Grada Sinja i Općine Hrvace – planirano proširenje

· Priorice: važeći ugovor o koncesiji za eksploataciju
· Tango: važeći ugovor o koncesiji za eksploataciju
U članku 49. iza stavka (7) dodaje se stavak (8) koji glasi:
(8) Eksploatacijska polja Tango i Priorice se nalaze unutar Parka prirode Dinara, te je eksploataciju mineralnih sirovina potrebno uskladiti s aktivnostima dopuštenim unutar Parka prirode Dinara, sukladno odredbama Zakona o zaštiti prirode (NN 80/13, 15/18, 14/19, 127/19).
Članak 32.
Iza članka 50. dodaje se članak 51. koji glasi:
(1)

Zone posebne namjene odnose se na:

· vojarnu «126 brigade HV»

· vojno skladište i strelište "Kukuzovac"
· vojno vježbalište Kukuzovac
(2)

Za vojarnu «126 brigade HV» definirana je jedinstvena zona ograničene gradnje:

a)
Zabrana izgradnje industrijskih i energetskih objekata, dalekovoda, antena, skladišta metalnih konstrukcija, elektronskih uređaja i drugih objekata koji emitiranjem elektromagnetskih valova ili na drugi način mogu ometati rad vojnih uređaja.

b)
Zabrana izgradnje objekata koji svojom visinom nadvisuju vojni kompleks (objekti viši od P+1) i time predstavljaju fizičku zapreku koja bi ometala rad vojnih uređaja. Zabrana izgradnje skladišta i goriva opasnih tvari , izvora zagađenja te ostalih sličnih objekata koji bi mogli negativno utjecati na sigurnost i funkcionalnost vojnog kompleksa.

c)
Uz kompleks osigurati nesmetan prolaz min. 10,0 m koji će se regulirati detaljnijim planovima, odnosno posebnim suglasnostima.

d)
Postojeće stambene zgrade mogu se rekonstruirati i adaptirati ako namjena objekata nije protivna točki a. i b. Definicije ove zaštitne zone. Ne dozvoljava se izgradnja novih zgrada i dogradnja postojećih bez suglasnosti MORH.

e)
Za izgradnju bilo koje vrste objekata potrebno je prethodno pribaviti suglasnost MORH ako dokumentom prostornog uređenja nižeg stupnja razrade nije drugačije određeno.

(3) 
Za vojno skladište i strelište "Kukuzovac" i vojno vježbalište Kukuzovac definirane su zaštitne i sigurnosne zone:

1.
Zona posebne namjene – zona zabranjene gradnje; potpuna zabrana bilo kakve 
izgradnje, osim objekata za potrebe obrane.

2.
Zona ograničene gradnje I
a)
Zabrana izgradnje vojarni, industrijskih objekata, stambenih zgrada, bolnica, škola, dječjih vrtića, odmarališta i drugih javnih građevina (s većim skupovima ljudi), magistralnih prometnica i dalekovoda.

b)
Dozvoljena je izgradnja ostalih prometnica i dalekovoda te skladišta (ovisno o vrsti građevine).

3.  Zona ograničene izgradnje II
a)
Zabrana izgradnje novih urbaniziranih naselja, bolnica, škola, dječjih vrtića, odmarališta i drugih javnih građevina (s većim skupovima ljudi).

b)
Dozvoljena je izgradnja magistralnih prometnica i dalekovoda. Postojeća naselja mogu se proširivati u suprotnom smjeru od skladišnog kompleksa, na način da se ne približavaju skladišnom kompleksu.

(4)

Zaštitne zone prikazane su na kartografskom prikazu br. 3.2. u mjerilu 1:25000.
3. Uvjeti smještaja gospodarskih djelatnosti
Članak 33.
U članku 53. iza stavka (1) dodaje se stavak (2) koji glasi:
(2)
Prostornim planom propisani su uvjeti gradnje građevina gospodarskih djelatnosti unutar površina naselja izvan granice obuhvata GUP-a Sinja i u posebno razgraničenim zonama izvan granice obuhvata GUP-a Sinja. 
Članak 34.
(1)
Unutar površina naselja (mješovita namjena) određuje se uređenje prostora i gradnja građevina proizvodne – pretežito industrijske i zanatske namjene bez nepovoljnih utjecaja na okoliš, poslovne namjene (uslužne, trgovačke, komunalno servisne).
U članku 54. stavak (4) briše se
Članak 35.
Članak 55. se mijenja i glasi:
(1) Visina građevina i udaljenost građevine od ruba građevne čestice je određena za proizvodne i poslovne građevine:

· visina: najviše 10,0 m mjereno od najniže točke uređenog terena uz građevinu do vijenca građevine; 

· udaljenost građevine od ruba građevne čestice: najmanje H/2, ali ne manje od 3 m. 

· najmanja površina građevne čestice iznosi 800 m2  

· maksimalna izgrađenost građevne čestice može iznositi 0,4, a maksimalni koeficijent iskorištenosti može iznositi 1,0.

(2) Smjernice za izradu GUP-a: Unutar obuhvata GUP-a visina građevine može biti najviše 13,20 m, najmanja površina građevne čestice 700 m2, maksimalni koeficijent izgrađenosti (kig) 0,4, a maksimalni koeficijent iskorištenosti (kis) 2,5. 
Članak 36.
Članak 56. briše se.
Članak 37.
U članku 57. u stavku (2) alineja 11 se briše.
U članku 57. u stavku (3) riječi: "Kukuzovac sjever," brišu se.
Članak 38.
U članku 59. dodaje se stavak (4) , koji glasi:
Smjernice za izradu GUP-a: Unutar obuhvata GUP-a maksimalni koeficijent izgrađenosti (kig) iznosi 0,4. 
Članak 39.
U članku 60. Dodaje se stavak (3), koji glasi:
Smjernice za izradu GUP-a: Unutar obuhvata GUP-a visina športskih dvorana može biti najviše 18,00 m, a pratećih građevina 6,0 m.
Članak 40.
U Članku 61. stavak (2) iza riječi 'H/2' dodaju se riječi; 'ali ne manje od 3 m.'
Članak 41.
Članak 62. mijenja se i glasi:
Na kartografskom prikazu 1. „Korištenje i namjena površina“ označena je zona sportsko rekreacijske namjene hipodrom (R2). Uvjeti gradnje unutar ove zone odredit će se GUP-om Sinja.
Članak 42.
Članak 62.b. se mijenja i glasi:
Unutar građevinskog područja naselja manje ugostiteljsko turističke građevine (restorani, zabavni sadržaji, pansioni i sl. Građevine) mogu se graditi uz sljedeće uvjete:
· visina: najviše 10,0 m mjereno od najniže točke uređenog terena uz građevinu do vijenca građevine; 

· udaljenost građevine od ruba građevne čestice: najmanje H/2, ali ne manje od 3 m. 

· najmanja površina građevne čestice iznosi 800 m2  

· maksimalna izgrađenost građevne čestice može iznositi 0,4, a maksimalni koeficijent iskorištenosti može iznositi 1,0.
· Najmanja veličina građevne čestice je 800 m2.
Članak 43.
U članku 62.c. u stavku (1) u alineji 2. iza riječi 'iznosi H/2' dodaju se riječi; 'ali ne manje od 3 m.'
4. Uvjeti smještaja društvenih djelatnosti
Članak 44.
U članku 66. dodaje se stavak (3) koji glasi:
(3) Prostornim planom propisani su uvjeti gradnje građevina društvenih djelatnosti u naseljima izvan granice obuhvata GUP-a Sinja.
Članak 45.
U članku 69. tekst: "Predškolske ustanove (dječji vrtić i jaslice)" ispred stavka (1) briše se i dodaje kao naslov ispred članka.
Članak 46.
U članku 70. tekst: "Osnovne škole" ispred stavka (1) briše se i dodaje kao naslov ispred članka.
5. UVJETI Utvrđivanja koridora ili trasa i površina prometnih i drugih infrastrukturnih sustava
Cestovni promet
Članak 47.

U članku 72. dodaje se stavak (3) koji glasi:
(3) Trase postojećih i planiranih prometnica određene su u grafičkom dijelu elaborata Prostornog plana, kartografski prikaz broj 2.1. Promet u mjerilu 1:25000. Trase postojećih prometnica određene su načelno, a stvarna trasa odredit će se sukladno stvarnim geodetskim podacima. Trase planiranih prometnica određene su načelno, moguća su manja odstupanja od planirane trase koridora radi boljeg prilagođavanja trase ceste terenskim uvjetima. Moguća je gradnja novih nerazvrstanih prometnica iako nisu određene ovim Planom.
Članak 48.
U članku 77. u stavku (1) dodaje se rečenica:
Širine zaštitnih koridora utvrđuju se prema kartografskom prikazu 4. Građevinska područja odnosno u skladu sa stavkom 2. ovog članka (prema strožem kriteriju).
U članku 77. u stavku (2) ispred alineje 
(2)
Prostornim planom određeni su sljedeći koridori:
· za planiranu zapadnu zaobilaznicu Sinja

75m

· za planirane državne ceste



20 m

· za županijske prometnice 



15 m
· za lokalne prometnice




12 m
Dodaju se stavci (5) i (6) koji glase:
(5)
Za planirane priključke na javne ceste i rekonstrukciju postojećih priključaka potrebno je izraditi projektnu dokumentaciju u skladu s važećim Pravilnikom o uvjetima za projektiranje i izgradnju priključaka i prilaza na javnu cestu te ishoditi suglasnost nadležnih tijela, u skladu s važećim Zakonom o cestama.
(6)
U cilju zaštite javnih cesta potrebno je poštivati zaštitni pojas uz ceste u skladu s važećim Zakonom o cestama.

Članak 49.
U članku 79. u stavku (1) briše se riječ: "javnu".
Članak 50.
U članku 83. dodaje se stavak (3) koji glasi:

(3) Sukladno Zakonu o cestama, utvrđene su širine zaštitnih pojasa uz ceste koje se mjere od vanjskog ruba zemljišnog pojasa tako da su široki sa svake strane:

· za brze ceste u smislu zakona kojim se uređuje sigurnost prometa na cestama: 40 m,

· za državne ceste: 25 m,

· za županijske ceste: 15 m,

· za lokalne ceste: 10 m
Članak 51.
U članku 86. stavak (4). mijenja se i glasi:
(4) Potreban broj parkirališnih mjesta iz tablice u stavku (1) potrebno je ostvariti na građevnoj čestici osnovne građevine odnosno prema uvjetima iz članka 85. Unutar područja GUP-a, uvjeti gradnje i uređenja parkirališnih mjesta odredit će se GUP-om.
U članku 86. stavak (6). mijenja se i glasi:
Postojeće garaže, koje su samostalne građevine na vlastitoj čestici, ne mogu se prenamijeniti u druge sadržaje. Postojeće garaže, smještene unutar zgrada stambene ili stambeno-poslovne namjene, mogu se prenamijeniti u druge sadržaje pod uvjetom osiguranja parkirnog mjesta na istoj građevnoj čestici.
U Članku 86. u stavku (8) alineja 3. iza riječi 'iznosi H/2' dodaju se riječi; 'ali ne manje od 3 m.'
Članak 52.
Članak 87. mijenja se i glasi:
(1) Uređenje sportskog aerodroma Sinj moguće je na temelju posebnih propisa (Zakon o zračnom prometu (NN broj 69/09, 84/11, 54/13, 127/13 i 92/14), Pravilnik o aerodromima (NN broj 100/19), Pravilnik o helidromima (NN 46/19) i Pravilnik o gradnji i postavljanju zrakoplovnih prepreka (NN 100/19)) te dopunom pratećim ugostiteljsko turističkim sadržajima prema uvjetima iz GUP-a. 

(2) Planirana je gradnja helidroma sukladno važećim zakonima i propisima.

(3) Na kartografskom prikazu 2.1. „Promet“ označene su ZAŠTITNE POVRŠINE OKO AERODROMA I/ILI HELIDROMA na prostoru kojih je potrebno utvrđivanje posebnih uvjeta, izdavanje potvrda glavnih projekata, davanje suglasnosti ili mišljenja Hrvatske agencije za civilno zrakoplovstvo ovisno o visinama planiranih zahvata, a odnosi se na provedbu zahvata u prostoru, planiranje rute vozila ili postavljanje uređaja ili opreme, trajno ili privremeno: 
1. čija je planirana nadmorska visina iznad nadmorske visine nižeg praga aerodroma, definira se pravokutna površina: 400 m bočno sa svake strane osi uzletno-sletne staze („USS“) te 1800 m uzdužno ispred svakog praga USS (odnosno ako se planira helidrom: za zahvate čija je planirana nadmorska visina iznad nadmorske visine najniže točke helidroma, definira se kružna površina polumjera 1500 m oko središta helidroma), 

2. čija je planirana nadmorska visina najviše točke 30 m iznad nadmorske visine nižeg praga aerodroma, definira se kružna površinu, sa ishodištem u sredini USS, a polumjera 4000 m (odnosno za helidrom: za zahvate čija je planirana nadmorska visina najviše točke 30 m iznad nadmorske visine najniže točke helidroma, definira se kružna površina polumjera 2500 m oko središta helidroma),

3. čija je planirana nadmorska visina najviše točke 60 m iznad nadmorske visine nižeg praga aerodroma ili najniže točke helidroma koji se nalazi u radijusu 20 km, definira se površina izvan definiranih u prethodne dvije točke.
(4) Obzirom da se pozicija planiranog helidroma nalazi unutar zone aerodroma, a nije precizno određena, nakon izgradnje potrebno je primijeniti površine iz prethodnog stavka
Javne telekomunikacije
Članak 53.
Članak 88. mijenja se i glasi:
Za izgrađenu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova planira se dogradnja odnosno rekonstrukcija te eventualno proširenje radi implementacije novih tehnologija i/ili kolokacija odnosno potreba novih operatora, vodeći računa o pravu zajedničkog korištenja od strane svih operatora.
Članak 54.
Članak 89. mijenja se i glasi:
Novu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova planirati podzemno u zoni pješačkih staza ili zelenih površina. Za međumjesno povezivanje koridore planirati podzemno slijedeći koridore prometnica. Iznimno, kad je to moguće, samo radi bitnog skraćivanja trasa, koridor se može planirati i izvan koridora prometnica vodeći računa o pravu vlasništva.
Članak 55.
Članak 90. mijenja se i glasi:
(1) Nova elektronička komunikacijska infrastruktura za pružanje komunikacijskih usluga putem elektromagnetskih valova, bez korištenja vodova, određuje se planiranjem postave baznih stanica i njihovih antenskih sustava na antenskim prihvatima na građevinama i rešetkastim i/ili jednocjevnim stupovima, vodeći računa o mogućnosti pokrivanja područja obuhvata Plana radijskim signalom koji će se emitirati radijskim sustavima smještenim na antenske prihvate.
(2) Planom se omogućuje poboljšanje pokrivanja, povećanje kapaciteta mreža i uvođenje novih usluga i tehnologija, u cilju razvoja sustava pokretnih komunikacija, ali pod uvjetom da nemaju štetan utjecaj na zdravlje stanovništva. U cilju preventivne zaštite stanovništva, a primamo djece kao naročito osjetljive skupine, jakost električnog polja (E) ne smije premašivati 6,1 V/m, a ukupna gustoća toka snage (S) 66 mW/m2 na čitavom području obuhvata Plana.
Članak 56.
U članku 90.a stavak (6) se mijenja i glasi:
(6) Samostojeći antenski stupovi ne mogu se graditi unutar građevinskog područja, niti na udaljenosti od najmanje 400m od građevinskog područja.
U članku 90.a stavak (12) se mijenja i glasi:.
(12) Dopušteno je postavljanje elektroničke komunikacijske infrastrukture i povezane opreme na postojećim građevinama, u skladu s posebnim propisima. Antenski prihvat mora biti najmanje 12 metara viši od svih građevina u krugu od 100 m. Pri odabiru lokacija za antenske prihvate u blizini škola, dječjih vrtića, bolnica i sličnih ustanova, potrebno je poštivati sigurnosnu preventivnu udaljenost od 400 m. Antenski prihvat ne može se postaviti ako bi njegovim djelovanjem jakost električnog polja ili ukupna gustoća toka snage porasli iznad vrijednosti navedenih u čl.90. 
Članak 57.
U članku 94. tablica u stavku (1) mijenja se i glasi:

	
	
	Najmanja širina zaštićenog pojasa (m)

	Nadzemni dalekovod
	Tip voda
	Postojeći
	Planirani

	DV 400 kV
	jednostruki
	70
	80

	
	dvostruki
	80
	100

	DV 220 kV
	jednostruki
	50
	60

	
	dvostruki
	60
	70

	DV 110 kV
	jednostruki
	40 
	50

	
	dvostruki
	50
	60

	DV 35 kV
	
	30 
	30 

	DV 10 kV
	
	15 
	15 

	Podzemni kabeli
	
	Postojeći
	Planirani

	KB 2x110 kV
	
	7 
	12 

	KB110 kV
	
	5 
	10 

	KB 35 kV
	
	2 
	5 

	KB 10 kV
	
	2 
	5 


Članak 58.
U članku 95. stavak (2) mijenja se i glasi:
(2) Planirane TS 10-20/0,4 kV mogu se graditi u negrađevnim dijelovima Plana i unutar zelenih površina te bez dodatnih ograničenja u smislu udaljenosti od prometnica i granica čestice. Građevna čestica trafostanice mora zadovoljiti gabarite trafostanice i pripadajućeg sustava uzemljenja. Planiranim trafostanicama u svrhu izgradnje, održavanja i upravljanja potrebno je osigurati kamionski prilaz. Sve planirane TS 10-20/0,4 kV trebaju biti izvedene na zasebnim građevinskim česticama (osim trafostanica tipa stupna), ako nisu planirane u sklopu drugih građevina.

Članak 59.
Iza članka 95. dodaje se članak 95.a koji glasi:
(1)
Elektroenergetsku mrežu potrebno je planirati u skladu sa sljedećim preporukama:
· sve nove 20(10)/0,4kV trafostanice izvoditi kao tip gradska (GTS) (granska norma N 012.01)

· svu 20(10)kV i 0,4kV mrežu graditi kao kabelsku odnosno podzemnu

· postojeću zračnu NN mrežu prilikom rekonstrukcije, ukoliko istu nije moguće kablirati, izvesti samonosivim kabelskim snopom na betonskim stupovima

· u mreži 20(10)kV postojeće dalekovode, ukoliko je potrebno, moguće je rekonstruirati vodovima većeg presjeka da bi se poboljšale naponske prilike.
(2)
Prilikom projektiranja potrebno je uvažiti sigurnosne udaljenosti i razmake navedene u „Pravilniku o tehničkim normativima za izgradnju nadzemnih elektroenergetskih vodova nazivnog napona od 1 do 400kV“ (SL 65/88 i NN 24/97), a za podzemne kabele uvažiti minimalne sigurnosne udaljenosti križanja i paralelnog vođenja kabela navedene u „Tehničkim uvjetima za polaganje elektroenergetskih kabela nazivnog napona 1kV do 35kV“ (granska norma N.033.01).

Članak 60.
U članku 96. dodaje se stavak (2) koja glasi;
Do priključenja građevine na elektro mrežu dozvoljeno je korištenje autonomnog sustava opskrbe, kao privremeno rješenje
Članak 61.
Članak 98.a briše se.
Članak 62.
Članak 99 stavak (1) se mijenja i glasi:

Na području Grada Sinja predviđena su područja za vjetroelektrane, čije lokacije su prikazane na kartografskom prikazu. 2.3. „Energetski sustav“ u mjerilu 1:25000:

	Visoka - Zelovo
	Dijelom na području Općina 

Dicmo i Muć
	Izgrađeno

	Zelovo
	Dijelom na području Općina 

Hrvace i Muć
	Neizgrađeno

	Bili Brig, Vaganj - Rust
	
	Neizgrađeno

	Plišivica
	Dijelom u Općini Hrvace
	Neizgrađeno

	Čemernica
	Većim dijelom na području 

Općine Dicmo i Grada Trilja
	Neizgrađeno


U članku 99. u stavku (3) alineja 9 se mijenja i glasi:
"-minimalna udaljenost vjetroagregata od autoceste je 400 m zračne udaljenosti,“ 
U članku 99. u stavku (3) alineja 10 se mijenja i glasi:
„ - udaljenost vjetroagregata od državnih, županijskih i lokalnih cesta minimalno 200 m zračne udaljenosti,“
U članku 99. dodaje se stavak (11) koji glasi:

(11) Način priključenja i trasa priključnog dalekovoda/kabela vjetroelektrana na elektroenergetsku mrežu za koje operator prijenosnog ili distribucijskog sustava nije mogao utvrditi uvjete priključka na postojeću infrastrukturu te nije grafički prikazan priključak u grafičkom dijelu Plana, utvrdit će se u postupku izdavanja lokacijske i/ili građevinske dozvole za izgradnju vjetroelektrana planiranih ovim planom i u skladu s odredbama ovog plana, a na temelju projektne dokumentacije potrebne za ishođenje lokacijske i /ili građevinske dozvole. Za svaki pojedinačni zahvat potrebno je s operatorom prijenosnog i distribucijskog sustava odrediti način priključenja na postojeću ili planiranu infrastrukturu u smislu određivanja trase priključnog dalekovoda, položaja trafostanice pratećih sadržaja i pristupnih cesta.” 
Članak 63.
U članku 99.a u stavak (1) se mijenja i glasi:
(1) Planom se utvrđuju lokacije za solarne (sunčane) elektrane Bajagić (na području Čačijin dolac) i Gala - Obrovac Sinjski (na području Podi).
U članku 99.a u stavku (3) riječi: „površine za ispitivanje lokacija solarnih (sunčanih) elektrana“ mijenjaju se i glase: „potencijalne lokacije za solarne (sunčane) elektrane“.
U članku 99.a u stavku (3) riječi: „ ove udaljenosti se ne odnose na sunčane elektrane koje se grade unutar zona gospodarske namjene“ se brišu.
U članku 99. dodaje se stavak (10) koji glasi:
Način priključenja i trasa priključnog dalekovoda/kabela sunčanih elektrana na elektroenergetsku mrežu za koje operator prijenosnog ili distribucijskog sustava nije mogao utvrditi uvjete priključka na postojeću infrastrukturu te nije grafički prikazan priključak u grafičkom dijelu Plana, utvrdit će se u postupku izdavanja lokacijske i/ili građevinske dozvole za izgradnju sunčanih elektrana planiranih ovim planom i u skladu s odredbama ovog Plana, a na temelju projektne dokumentacije potrebne za ishođenje lokacijske i /ili građevinske dozvole. Za svaki pojedinačni zahvat potrebno je s operatorom prijenosnog i distribucijskog sustava odrediti način priključenja na postojeću ili planiranu infrastrukturu u smislu određivanja trase priključnog dalekovoda, položaja trafostanice pratećih sadržaja i pristupnih cesta.” 
Članak 64.
U članku 99.b. stavak (1) mijenja se i glasi:
(1) Plinoopskrbna mreža na području Grada Sinja prikazana je u grafičkom dijelu na kartografskom prikazu br. 2.3. „Energetski sustav“ u mjerilu 1:25000. Zaštitni pojas plinovoda iznosi 30 m obostrano od osi.
Članak 65.
Članak 103. briše se.
Članak 66.
U članku 105. stavak (2) briše se.
Članak 67.
U članku 107. u stavku (1) riječ: “Lagnjića” mijenja se i glasi: “Jagnjića”.
U članku 107. u stavak (3) briše se.
Članak 68.
U članku 109. u stavku (1) dodaje se rečenica koja glasi;
Do priključenja građevine na vodoopskrbni sustav dozvoljeno je korištenje autonomnog sustava opskrbe, kao privremeno rješenje.
6. 
Mjere zaštite krajobraznih i prirodnih vrijednosti i kulturno    povijesnih cjelina
Članak 69.
U članku 118 na kraju stavka (1) dodaje se alineja koja glasi:

· Dinara; park prirode
Članak 70.
Iza članka 120. dodaje se članak 120.a. koji glasi:
(1) Temeljem prethodno procijenjenih utjecaja na sastavnice okoliša propisuju se sljedeće opće dodatne mjere zaštite okoliša kao i mjere za primjenu na projektnoj razini:

· Prilikom projektiranja građevina i infrastrukturnih objekata, uzeti u obzir osjetljivost i izloženost svakog pojedinog zahvata na klimatske promjene te poduzeti potrebne mjere prilagodbe klimatskim promjenama sa ciljem ublažavanja njihovih posljedica.

· Definirati krajobrazno vrijedna područja kroz izradu Studije krajobraznih vrijednosti - krajobrazne osnove s procjenom karaktera i osjetljivosti krajobraza, radi sprječavanja daljnjeg narušavanja prirodnih, kulturnih (antropogenih) i vizualnodoživljajnih karakteristika krajobraza novim infrastrukturnim zahvatima.
(2) Dodatne opće mjere:
· Uz nove sadržaje u funkciji turizma (biciklističke staze) planirati komunalnu opremu (kante za otpatke, punktovi s vodom i po potrebi sanitarnim čvorom i sl.).

· Izgradnju prilagoditi okolišu i uklopiti u postojeći krajobraz.

· U neizgrađenim (uređenim) dijelovima građevinskog područja naselja, akte o gradnji moguće je ishoditi ukoliko je izgrađena osnovna infrastruktura (vodoopskrba i sustav odvodnje) te su zadovoljeni uvjeti za gradnju iz PPU-a Grada Sinja u pogledu uvjeta gradnje te minimalne prometne infrastrukture i opremljenosti.

· Na područjima devastiranima bespravnom gradnjom ili na drugi način, potrebno je prilikom izrade novih ili izmjena i dopuna postojećih prostornih planova propisati mjere urbane sanacije.

· U neizgrađenim dijelovima naselja osigurati da se dio preostalih neizgrađenih površina rezervira za potrebe javne i zelene površine.

(3) Bioraznolikost:
· Prilikom određivanja trase prometnica naselja Sinj i Brnaze unutar planskog koridora od 75 m, izbjeći ili u što većoj mjeri umanjiti trajno zauzeće ugroženih i rijetkih staništa.
· Za novo prometno rješenje naselja Sinj i Brnaze planirati izvedbu prijelaza i propusta s usmjerivačima za strogo zaštićene vrste gmazova, kao i primjenu ostalih primjera dobre prakse za sprječavanje stradavanja gmazova prilikom izgradnje i korištenja cestovne infrastrukture.

· Na područjima gdje se štite strogo zaštićene vrste ptica, uklanjanje vegetacije prije radova gradnje potrebno je vršiti u periodu od 15. kolovoza do 1. veljače kod aktivnosti: biciklističke staze (na dionicama koje prolaze šumskim staništima), UPU Tomaševića draga i G. Koridor plinovoda. 

· Kod izgradnje novih elemenata elektroprijenosnog sustava, tehnička rješenja je potrebno izvesti na način da se ptice zaštite od sudara s vodovima i elektrokucije, sukladno smjernicama ,,Obavijest Komisije: ,,Infrastruktura za prijenos energije i zakonodavstvo EU-a o prirodi" (Službeni list Europske unije, 2018/C 213/02) (u daljnjem tekstu ,,Smjemice").
(4) Georaznolikost:
· Zbog male udaljenosti aktivnosti: 

· uređenje neuređenih građevinskih područja naselja, 

· nove I3 zone 

od zone špiljskog lokaliteta Govedija jama, provesti geološko i speleološko rekognosciranje terena, prije provođenja radova za navedene aktivnosti, kako bi se izbjegli mogući utjecaji (npr. zbog vibracija i sl.) na speleološki objekt Govedija jama.

· Zbog male udaljenosti neizgrađenih gospodarskih zona od zone špiljskog lokaliteta Špilja kod crkve, provesti geološko i speleološko rekognosciranje terena, prije provođenja radova za navedene aktivnosti, kako bi se izbjegli mogući utjecaji (npr. zbog vibracija i sl.) na speleološki objekt Špilja kod crkve.

· Zbog prelaska dijela trase planiranog plinovoda kroz zonu jame Magaretuša, provesti geološko i speleološko rekognosciranje terena te trasu plinovoda po potrebi izmjestiti na dovoljnu udaljenost od jame Margaretuša, kako bi se izbjegli mogući utjecaji.

· Zabranjeno je na bilo koji način oštetiti ili narušiti speleološke objekte, uključujući i njihove ulazne dijelove te je potrebno zaštiti njihovo nadzemlje i podzemne vode od onečišćenja.
(5) Zaštićena područja:
· Unutar koridora plinovoda, „čisti pojas“ održavati u širini max. 5 m obostrano od osi plinovoda.

· U slučaju potrebe čišćenja, dijelove trase biciklističkih staza kroz zaštićeno područje Sutina održavati na širini od max. 2 m.

· Aktivnosti planirane unutar zaštićenog područja značajnog krajobraza Sutina: 

· Biciklističke staze ;

· G. Koridor plinovoda

i zaštićenog područja značajnog krajobraza Rumin:

· Uređenje neuređenih građevinskih područja naselja ,

provoditi u koordinaciji s nadležnim tijelom za upravljanje zaštićenom područjem, Javnom ustanovom za upravljanje zaštićenim dijelovima prirode na području Splitsko-dalmatinske županije „More i krš“.

· Namjenu gospodarske zone u Gljevu potrebno je uskladiti s režimom zaštite u predloženom Parku prirode Dinara, posebice vezano uz očuvanje krajobraznih vrijednosti.

(6) Vode:
· Sadržaji planirani unutar II. zone sanitarne zaštite:

· Uređenje neizgrađenih gospodarskih zona 

· Uređenje neuređenih građevinskih područja naselja 

· Reciklažno dvorište za građevinski otpad 

prema Pravilniku o uvjetima za utvrđivanje zona sanitarne zaštite izvorišta („Narodne novine“, broj 66/11, 47/13) nisu zabranjeni, uz uvjet da se provedu detaljni vodoistražni radovi – mikrozoniranje, prije izrade daljnje projektne dokumentacije, a za reciklažna dvorišta je potrebno planirati provedbu mjera zaštite voda, sve sukladno predmetnom Pravilniku 

· Sukladno Pravilniku o uvjetima za utvrđivanje zona sanitarne zaštite izvorišta (NN 66/11, 47/13) za eksploatacijsko polja Lučane nema ograničenja s obzirom na zone sanitarne zaštite.

· Na svim ostalim lokacijama planiranih izmjena i dopuna predmetne prostorno-planske dokumentacije, za sve građevine i infrastrukturu, potrebno je predvidjeti prikupljanje oborinskih i otpadnih voda te njihovo pročišćavanje i konačno zbrinjavanje na zakonom propisan način.

(7) Šume:
· 
Za aktivnosti planirane na šumskim područjima:

· Novi koridori elektroprijenosnih uređaja, 

· Uređenje neizgrađenih gospodarskih zona, 

· Uređenje neuređenih građevinskih područja naselja, 

· Predložena lokacija za reciklažno dvorište za građevinski otpad, 

· Planirano groblje Jasensko, 

· G. Koridor plinovoda, 

· UPU Tomaševića draga, 

· Novo prometno rješenje naselja Sinj i Brnaze, 

potrebno je osigurati tehnička rješenja za prevenciju erozije. 

· Na svim navedenim lokacijama, provesti tehničku i biološku sanaciju manipulativnih površina, nakon završetka radova.

(8) Poplave / Klimatske promjene:
· Prema Karti opasnosti od poplava, najveće površine pod opasnošću od poplava nalaze se u okolici Sinja, s obje strane rijeke Cetine na području Sinjskog polja. Prema podacima Rezultata klimatskog modeliranja, u budućnosti se očekuje povećanje učestalosti i intenziteta oborina u kratkom razdoblju, što za posljedicu može imati povećanje velikih poplavnih voda i poplave, što treba uzeti u obzir pri planiranju, projektiranju i izgradnji infrastrukturnih i drugih objekata.

· Planirati povremene provjere spremnosti odaziva na požare, potrese i druge incidentne situacije.

(9) Krajobrazna raznolikost:
· Prije planiranja dužih linijskih zahvata (infrastrukturni koridori kao što su prometnice, dalekovodi, plinovodi ili ostali cjevovodi) obvezno je izraditi krajobraznu osnovu. Do izrade krajobrazne osnove područja grada, kod planiranja spomenutih zahvata, treba minimalno izraditi krajobrazni elaborat kao podlogu glavnog projekta, a elaborat mora minimalno sadržavati inventarizaciju postojećeg stanja krajobraza na dijelovima obuhvaćenim zahvatom te analizu odnosa postojećeg i planiranog stanja.

· Zahvate usmjerene prema novogradnji na proširenim građevinskim područjima naselja i izvan naselja ili rekonstrukciji postojećih građevina unutar građevinskog područja naselja i izvan naselja, koji se planiraju kao stambene građevine (nizovi, urbane vile i višestambena gradnja) ili stambeno-poslovne, obvezno uskladiti s ambijentalnim karakteristikama predmetnog dijela naselja. U zoni regulacijske linije građevine se propisuje obveza krajobraznog uređenja, pri čemu je preporuka da se parkirališna mjesta ne asfaltiraju, već da se koriste alternative poput opločnika s posebnim naglaskom na adekvatnosti korištenja travnih rešetki, uz obvezu osiguranja zasjena u obliku drvoreda ili pojedinačne sadnje. Navedeno je posebno bitno ukoliko se zahvati nalaze unutar ili u kontaktnom području zaštićene kulturne ili prirodne cjeline.

· Zahvate usmjerene prema novogradnji na proširenim građevinskim područjima naselja i izvan naselja ili rekonstrukciji postojećih građevina unutar građevinskog područja naselja i izvan naselja, koji se planiraju kao gospodarske/poslovne i komunalne građevine obvezno uskladiti s ambijentalnim karakteristikama područja unutar kojeg se nalaze, uz obaveznu izradu Elaborata krajobraznog uređenja. Naglasak je potrebno staviti na uklapanje navedenih zahvata u postojeću sliku krajobraza posredstvom vegetacije (drvoredi uz parkirališta, ograde, grupna ili pojedinačna sadnja). Pri odabiru biljnog materijala mora se voditi računa o klimatološkim uvjetima te odabrati prilagođene autohtone vrste. Uređene zelene površine potrebno je redovito i održavati. Navedeno je posebno bitno ukoliko se zahvati nalaze unutar ili u kontaktnom području zaštićene kulturne ili prirodne cjeline.

· Zahvate usmjerene prema novogradnji na proširenim građevinskim područjima naselja i izvan naselja ili rekonstrukciji postojećih građevina unutar građevinskog područja naselja i izvan naselja, koji se planiraju kao poslovne građevine (turističko-ugostiteljske građevine) te građevine za sport i rekreaciju, obvezno uskladiti s ambijentalnim karakteristikama predmetnog dijela naselja uz obavezu izrade Elaborata krajobraznog uređenja cijele, planom propisane zelene površine (parkovni nasad i zelenilo). Preporuka je Elaboratom krajobraznog uređenja predvidjeti zadržavanje prirodne autohtone vegetacije, gdje god je to moguće te planirati sanaciju svim radovima narušene površine na parceli zahvata i u njezinoj okolici. Pri odabiru biljnog materijala mora se voditi računa o klimatološkim uvjetima te odabrati prilagođene autohtone vrste. Uređene zelene površine potrebno je redovito i održavati. Navedeno je posebno bitno ukoliko se zahvati nalaze unutar ili u kontaktnom području zaštićene kulturne ili prirodne cjeline.
(1) Kulturno povijesna baština:
· Planirani sadržaji:

· Novi koridori elektroprijenosnih uređaja,

· Uređenje neizgrađenih gospodarskih zona,

· Uređenje neuređenih građevinskih područja naselja 

· Glavni dovodni kanali, tlačni vodovi i crpne stanice, Crpne stanice 

· Novo prometno rješenje naselja Sinj i Brnaze,

· Biciklističke staze 

· Proširenje radne zone Brnaze,

· Koridor plinovoda

· UPU Tomaševića draga, 

u čijem se obuhvatu, trasi ili neposrednoj blizini nalaze elementi kulturno-povijesne baštine potrebno je provoditi poštujući mjere zaštite kulturno-povijesne baštine, propisane važećim PPU-om Grada Sinja, u koordinaciji s nadležnim Konzervatorskim uredom.
Članak 71.
Iza članka 120.a. dodaje se članak 120.b. koji glasi:
Temeljem Glavne ocjene utjecaja na ekološku mrežu propisuju se mjere ublažavanja negativnih utjecaja planiranih zahvata.

POP HR1000029 Cetina:
· U cilju ublažavanja utjecaja na ciljne vrste ptica, potrebno je radove izvoditi izvan perioda gniježđenja ptica, od 15. kolovoza do 1. veljače.

POP HR1000028 Dinara:
· U cilju ublažavanja utjecaja na ciljne vrste ptica, potrebno je radove izvoditi izvan perioda gniježđenja ptica, od 15. kolovoza do 31. prosinca.

Osim navedenih mjera ublažavanja za područja POP HR1000029 Cetina i POP HR1000028 Dinara, u sklopu planiranih ID PPU Grada Sinja, potrebno je provoditi mjere očuvanja ciljnih vrsta ptica u tim područjima ekološke mreže, sukladnoPravilniku o ciljevima očuvanja i osnovnim mjerama za očuvanje ptica u području ekološke mreže („Narodne novine“, br. 25/20 i 38/20).
POVS HR2000922 Svilaja
· Biciklističku stazu koja rubno prolazi POVS područjem HR2000922 Svilaja, planirati po postojećim putovima, a u slučaju potrebe čišćenja, širinu trase ograničiti na max. 2 m.

· Utvrditi lokalitete s ciljnom vrstom velika sasa (Pulsatilla grandis), koja cvijeta od ožujka do svibnja te u periodu od 1. ožujka do 30 svibnja ne izvoditi radove, ukoliko je potrebno čišćenje rubova biciklističke staze, a lokalitete s ciljnom vrstom očuvati od devastacije tijekom korištenja staze.

· U cilju zaštite Dalmatinskog okaša (Proterebia afra dalmata), ukoliko je neophodno, radove na uređenju biciklističke staze ne izvoditi u zimskom i proljetnom periodu (od 1. studenog do 15. svibnja), a tijekom radova izbjeći područja staništa s vrstom obična vlasulja (Festuca ovina), kako bi se izbjegao gubitak jedinki vrste. Utvrditi područja rasprostranjenosti vrste obična vlasulja (Festuca ovina), uz trasu biciklističke staze.

· U cilju zaštite vuka (Canis lupus), potrebno je izbjegavati radove čišćenja rubova biciklističke staze tijekom perioda kada ženke imaju mlade, od 1. veljače do 30. travnja.

· U cilju zaštite ciljnih vrsta u cjelini, ukoliko su radovi čišćenja biciklističke staze potrebni, treba ih izvoditi u razdoblju od 1. lipnja do 30. listopada.

POVS HR2001397 Sutina
· Radove na koridoru plinovoda izvoditi u periodu od 1. studenog do 28. veljače ili od 1. lipnja do 30. rujna, izvan razdoblja parenja i razmnožavanja vrste bjelonogi rak (Austropotamobius pallipes).

POVS HR5000028 Dinara
Ciljni stanišni tip:

· Kumulativne utjecaje na ciljni stanišni tip 62A0 Istočno submediteranski suhi travnjaci (Scorzoneretalia villosae) ublažiti izbjegavanjem daljnje prenamjene područja njegove rasprostranjenosti.

Ciljne vrste:

· U cilju zaštite vuka (Canis lupus) i medvjeda (Ursus arctos), potrebno je izbjegavati radove tijekom perioda kada ženke imaju mlade (od 1. prosinca do 30. travnja).

· U cilju zaštite Dalmatinskog okaša (Proterebia afra dalmata), prije početka radova treba izvršiti rekognosciranje lokacija planiranih ID i utvrđivanje moguće prisutnosti Dalmatinskog okaša te izbjegavati radove na područjima s vrstom obična vlasulja (Festuca ovina), tijekom zime i proljeća (do sredine svibnja), kako bi se izbjegao gubitak jedinki vrste tijekom radova. 

· Kumulativne utjecaje na ciljne vrste Dinarski voluhar (Dinaromys bogdanovi) , vuk (Canis lupus), oštrouhi šišmiš (Myotis blythii), veliki šišmiš (Myotis myotis), Južni potkovnjak (Rhinolophus euryale), Balkanska divokoza (Rupicarpa rupicarpa) i medvjed (Ursus arctos) ublažavati izbjegavanjem daljnje prenamjene područja gdje vrste obitavaju.

POVS HR2001313 Srednji tok Cetine s Hrvatačkim i Sinjskim poljem
Ciljni stanišni tipovi:

· Biciklističke staze trebaju se planirati po postojećim putovima, a na mjestima gdje je potrebno čišćenja terena, ograničiti širinu trase na max. 2 m.

· Uklanjanje vegetacije prije početka radova, vršiti u periodu od 15. kolovoza do 1. veljače.
Članak 72.
U članku 125. tekst: "Uvjeti i mjere zaštite povijesnih naselja i dijelova naselja" ispred stavka (1) briše se i dodaje se kao naslov ispred članka.
Članak 73.
U članku 128. tekst: "Mjere za prostorno uređenje pojedinačnih sakralnih i civilnih povijesnih građevina" ispred stavka (1) briše se i dodaje se kao naslov ispred članka.
Članak 74.
U članku 129. tekst: "Mjere zaštite za prostorno uređenje fortifikacija" ispred stavka (1) briše se i dodaje se kao naslov ispred članka.
Članak 75.
U članku 130. tekst: "Mjere zaštite povijesno memorijalnih područja i obilježja (groblja, spomen obilježja)" ispred stavka (1) briše se i dodaje se kao naslov ispred članka.
Članak 76.
U članku 131. tekst: "Mjere zaštite kultiviranog krajolika" ispred stavka (1) briše se i dodaje se kao naslov ispred članka.
Članak 77.
U članku 132. tekst: "Mjere zaštite arheoloških lokaliteta" ispred stavka (1) briše se i dodaje se kao naslov ispred članka.
Članak 78.
U članku 133. tekst: "Mjere zaštite etno zona" ispred stavka (1) briše se i dodaje se kao naslov ispred članka.
7. 
POSTUPANJE S OTPADOM
Članak 79.
U članku 134. stavak (2) mijenja se i glasi:
Uz postojeće reciklažno dvorište u sklopu radne zone Kukuzovac planirana je gradnja sortirnice. Na području naselja Gljev planirana je lokacija za reciklažno dvorište za građevinski otpad.
8.
MJERE SPRJEČAVANJA NEPOVOLJNIH UTJECAJA NA OKOLIŠ
Članak 80.
U članku 137. u stavku (5) alineja 2. mijenja se i glasi:
Sklanjanje stanovništva, u skladu sa Zakonom o civilnoj zaštiti, organizira se u najbližoj namjenskoj građevini za sklanjanje ili drugom pogodnom prostoru koji omogućava optimalnu zaštitu sa ili bez prilagodbe (podrumske i druge prostorije u građevinama koje su prilagođene za sklanjanje te komunalne i druge građevine ispod površine tla namijenjene javnoj uporabi kao što su garaže, trgovine i drugi pogodni prostori).
Članak 81.
Iza članka 137. dodaje se naslov: Mjere zaštite od velikih nesreća"i članak 137.a. koji glasi:
(1) Mjere zaštite od velikih nesreća potrebno je provoditi u skladu sa sljedećim posebnim propisima i dokumentima:

· Zakon o sustavu civilne zaštite (NN 82/15)

· Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora (NN 29/83, 36/85 i 42/86)

· Pravilnik o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (NN 49/17)

· Pravilnik o postupku uzbunjivanja stanovništva (NN 69/16)

· Pravilnik o tehničkim zahtjevima sustava javnog uzbunjivanja stanovništva (NN 69/16)

· Uredba o sprječavanju velikih nesreća koje uključuju opasne tvari (NN 44/14, 31/17)

· Zakon o prostornom uređenju (NN 153/13, 65/17, 114/18, 39/19) i Zakon o gradnji (NN 153/13, 20/17, 39/19, 125/19)

· Zakon o zaštiti okoliša (NN 80/13, 153/13, 78/15)

· Procjena rizika od velikih nesreća za Grad Sinj.
(2)
Prema "Procjeni rizika od velikih nesreća za Grad Sinj" (Alfa Atest, 2018.g.), najvjerojatniji neželjeni događaji i događaji s najgorim mogućim posljedicama na području Grada Sinja su požar, poplava (pucanje brane) i potres.

(3)
Projektiranje potresne otpornosti konstrukcija izrađivati u skladu s HRN EN 1998-1:2011/NA:2011, Eurokod 8, čija primjena će osigurati gradnju primjereno seizmički otpornih građevina. U svrhu zaštite od potresa građevine je potrebno je graditi i rekonstruirati u skladu s posebnim propisima koji se odnose na protupotresno građenje. Potrebno je osigurati dovoljno široke i sigurne evakuacijske putove i omogućiti nesmetan pristup svih vrsta pomoći u skladu s važećim propisima o zaštiti od elementarnih nepogoda. 

(4)
Mjere zaštite od poplava, čija najgora posljedica može biti pucanje brane, definirane su u člancima 117.a. i 117.b.

(5)
Mjere zaštite od požara definirane su u članku 137. 

(6)
U svrhu zaštite od mogućih velikih nesreća na području Grada Sinja, ovim Planom se definiraju glavni evakuacijski pravci unutar naselja, lokacije zona za zbrinjavanje ljudi i lokacije zona za odlaganje otpada nastalog uslijed velike nesreće, kako je prikazano na kartografskom prikazu 3.4. Uvjeti za korištenje, uređenje i zaštitu prostora - Mjere zaštite u slučaju velikih nesreća. Osim definiranih lokacija, za navedene namjene moguće je koristiti i druge površine kao što su zelene površine, veća parkirališta i sl.

(7) Međusobni razmak stambenih odnosno poslovnih građevina ne može biti manji od visine sljemena krovišta veće građevine, ali ne manji od H1/2+H2/2+5m, gdje je H1 visina vijenca jedne građevine, a H/2 visina vijenca susjedne građevine. Međusobni razmak građevina može biti i manji pod uvjetom da je tehničkom dokumentacijom dokazano da je konstrukcija građevine otporna na rušenje od elementarnih nepogoda te u slučaju ratnih razaranja rušenje neće u većem opsegu ugroziti živote ljudi i izazvati oštećenja na drugim građevinama.

(8) Vlasnici i korisnici objekata u kojima se okuplja ili istodobno boravi više od 250 ljudi, u kojima se zbog buke ili akustične izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

(9)Snijeg i led mogu uzrokovati ozljede ili gubitke života, štete na građevinama i drugoj infrastrukturi, prekide u odvijanju i nesreće u prometu kao i prekide u opskrbi uslugama (struja i voda, telekomunikacije). U područjima gdje snijeg rijetko pada čak i male visine snijega mogu izazvati negativne posljedice na ljude i odvijanje normalnog života. Preventivne mjere su redovito čišćenje prometnica, pločnika, pristupnih putova, zatim čišćenje snijega i leda sa vozila prije uključivanja u promet te korištenje zimske opreme na vozilu i sl.

Članak 82.
Iza novog članka 137.a. dodaje se naslov: „Mjere zaštite od tehničko-tehnoloških nesreća“ i članak 137.b. koji glasi:
(1) Gospodarski objekti na području Grada Sinja koji predstavljaju izvore tehničko-tehnoloških prijetnji su: benzinske postaje (i punionice plina). Prometnice na kojima prijeti opasnost od prijevoza opasnih i štetnih tvari su A1, D60 i D219.

(2) Obveza svih pravnih subjekata koji koriste opasne tvari u svom radu je provedba preventivnih mjera za sprječavanje nesreće, ograničavanje pristupa u dijelove postrojenja s opasnim tvarima samo ovlaštenom osoblju te odgovorno ponašanje u području zaštite okolini u vidu upoznavanja lokalnog stanovništva s mogućim opasnostima, poduzetim mjerama za sprječavanje nesreća te metodama samozaštite, do dolaska snaga zaštite i spašavanja, u slučaju nesreće.

(3) Prijevoz opasnih i štetnih tvari na području Grada Sinja dozvoljen je na prometnicama A1, D60 i D219“.
9.
MJERE PROVEDBE PLANA
Članak 83.
U članku 140. u stavku (2) dodaje se rečenica:
Generalnim urbanističkim planom moguće je namjene definirane Prostornim planom detaljnije razgraničiti na više namjena, u skladu s uvjetima iz Prostornog plana.

U članku 140. dodaju se stavci (5)-(7).
(5)
U okviru obuhvata Generalnog urbanističkog plana Sinja mogu se dozvoliti odstupanja od uvjeta gradnje koji su određeni PPUG-om Sinja. 

(6) Za područje unutar obuhvata GUP-a ovim Odredbama dane su smjernice uvjeta gradnje i uređenja prostora. GUP-om se mogu propisati stroži kvantitativni i kvalitativni uvjeti i mjere za provedbu zahvata u prostoru, odnosno viši prostorni standardi od onih propisanih ovim planom, što će se odrediti GUP-om za svako pojedinu zonu sukladno prostornim mogućnostima i lokalnim uvjetima.
(7) Visoke građevine se mogu graditi samo na području obuhvata Generalnog urbanističkog plana Sinja. GUP-om se moraju odrediti zone u kojima je dozvoljena gradnja visokih građevina
Članak 84.
U članku 141. tablica u stavku (2) mijenja se i glasi:

Stavak 7. mijenja se i glasi:
	
	Zona
	Namjena
	
	Površina cca

(ha)
	

	1.1
	DPU ex vojarne Ivaniša Nelipića
	javna i društvena /

mješovita
	D,M
	4
	Na snazi

Sl. gl. 10/11, 8/13

	1.2
	UPU Tomaševića draga, naselje Sinj
	mješovita
	M
	25
	

	2.1
	UPU sjeverozapadno od ulice Fra Rafe Kalinića
	mješovita
	M
	3
	

	3.1
	UPU Brnaze
	mješovita
	M
	14
	

	4.1
	UPU Gospodarska zona Kukuzovac
	gospodarska
	I1,I2,K
	141
	Na snazi

Sl gl.02/04

	4.2
	UPU Gospodarska zona Turjaci
	gospodarska
	I3
	6
	

	7.1
	UPU Groblje Jasensko
	groblje
	G
	2
	

	7.2
	UPU Čitluk - Istok
	mješovita/

rekreacija
	M,R3
	6
	

	7.3
	UPU Čitluk - Sjever
	mješovita
	M
	8
	

	8.1
	UPU Bajagić - Jug
	mješovita
	M
	12
	

	8.2
	UPU Bajagić - Centar
	mješovita
	M
	45
	

	8.3
	UPU Bajagić - Sjever
	mješovita
	M
	22
	

	9.1
	UPU Obrovac - Jug
	mješovita/ 

rekreacija
	M,R3
	50
	

	9.2
	UPU Obrovac - Centar
	mješovita
	M
	17
	

	9.3
	UPU Obrovac - Sjever
	mješovita
	M
	20
	

	9.4
	UPU Gospodarska zona Obrovac
	gospodarska
	I1,I2,K
	17
	

	9.5
	UPU Gospodarska zona Obrovac - Zapad
	gospodarska
	I3
	3
	

	9.6
	UPU Gospodarska zona Obrovac - Sjever
	gospodarska
	I3
	3
	

	10.1
	UPU Gospodarska zona Gljev
	gospodarska
	I1,I2,K
	17
	

	10.2
	UPU Groblje Gljev
	groblje
	G
	2
	

	11.1
	UPU Zelovo
	mješovita
	M
	12
	


Urbanističkim planovima uređenja moguće je namjene definirane Prostornim planom detaljnije razgraničiti na više namjena, u skladu s uvjetima iz Prostornog plana.

Članak 85.
Članak 142. briše se.

ZAVRŠNE ODREDBE

Članak 1. Članak 86.
Ova Odluka stupa na snagu osmog dana od dana objave u “Službenom glasniku Grada Sinja”.
Stupanjem ove Odluke na snagu prestaju važiti kartografski prikazi Prostornog plana uređenja Grada Sinja (Službeni glasnik Grada Sinja 2/06, 8/14, 01/16 i 8/17):
GRADSKO VIJEĆE

GRADA SINJA

Klasa:  350-01/20-01/36

Urbroj: 2181-8-01-23-53

Predsjednik Gradskog Vijeća

Petar Župić v.r.

